mk bg mk en ba mk mk mk mk ru hbs_cyr mk ru mk hbs_cyr ru ru hbs_cyr ru mk mk mk mk ru mk mk zh mk bg mk en ba mk mk mk mk ru hbs_cyr mk ru mk hbs_cyr ru ru hbs_cyr ru mk mk mk mk ru mk en mk mk en mk mk mk mk mk mk mk mk mk mk mk mk mk mk mk mk mk mk en en mk mk mk zh ba
„Сексуално преносливи болести. Препознај, тестирај се и заштити се!” – реализирани едукативни работилници низ средните училишта – МАГО
Македонска асоцијација на гинеколози и опстетричари
Специјализација по гинекологија и акушерство
Соработка со Министерство за здравство
Специјализација по гинекологија и акушерство
Соработка со Министерство за здравство
Home >Blog >Мобилни амбуланти >„Сексуално преносливи болести. Препознај, тестирај се и заштити се!” – реализирани едукативни работилници низ средните училишта
„Сексуално преносливи болести. Препознај, тестирај се и заштити се!” – реализирани едукативни работилници низ средните училишта
April 14, 2022 admin
Македонската асоцијацијата на гинеколози и опстетричари преку меморандум за соработка, воспостави успешна соработка со Министерството за Образование и наука и Бирото за развој на образованието со цел организирање едукативни работилници на тема „Сексуално преносливи болести. Препознај, тестирај се и заштити се!” низ средните училишта ширум државава каде основна целна група беа адолесцентите на возраст од 16 до 18 години, односно средношколците од III и IV година.
Реализирани беа вкупно 10 едукативни работилници (шест на македонски јазик и четири на албански јазик) водени од тим од доктор специјалист по гинекологија и акушерство и специјализант по гинекологија и акушерство.
Зошто потребата од вакви работилници?
Малиот одзив на адолесцентите од 15 до 24 години како и на младите сексуално активни жени до 30 години, нè наведоа да се запрашаме дали сексуалното и репродуктивното здравје се сè уште табу тема во нашата држава.
Најчеста причина за лошата здравствена состојба кај младите е неинформираноста. Во прилог на тоа, наидовме на неколку достапни статистички податоци дека во нашето формално образование само 13% од учениците учеле за заштита од сексуално преносливи болести и примена на презерватив/кондом, а едвај 2% учеле или слушнале за орална контрацепција.
Загрижувачки е и фактот дека вакцината против ХПВ (хуман папилома вирус) инфекцијата бележи најнизок опфат од сите вакцини опфатени во Календарот за вакцинација на Република Северна Македонија, а глобалните и националните фактите, не се на наша страна, односно, најчестата СПИ помеѓу сексуално активните адолесценти на возраст од 15 до 24 годишна возраст е Хуман папилома вирусот (ХПВ).
Училиштето е клучно за развој и информирање на младите, а со тоа и вистинско место каде што тие треба да научат како да се грижат за своето здравје.
Со таа цел сакавме информациите за иницијативата за мобилните гинеколошки амбуланти да стигне до адолесцентите, а истовремено и да ја зголемиме свеста за намалување на ризикот од карциномот на грлото на матката преку редовни гинеколошки прегледи и промоција на ХПВ вакцина, да ја зголемиме свеста за превенција од сексуално преносливи инфекции и да овозможиме соодветни совети за репродуктивното здравје и безбедно планирање на семејство преку едукативни работилници и делење на соодветен промотивен материја адаптиран на нивната возраст.
Училишта во кои се реализираа едукативните работилници:  „Кочо Рацин“ во Св. Николе, „Кочо Рацин“ во Велес, „Кирил Пејчиновиќ“ во Тетово и „Ѓорче Петров“ во Крива Паланка
Првата активност од едукативниот план беше краток прашалник со цел проценка на основните предзнаење на учениците за сексуално преносливите инфекции, при што го извлековме следниов заклучок:
дури 40% од учениците не сметаат дека луѓето кои почнуваат со својот активен сексуален живот на помлада возраст имаат поголема веројатност да се заразат од СПИ;
20% од учениците сметаат дека кондомот може да помогне само во спречување на бременост, а не и во спречување на која било СПИ;
20% од учениците сметаат дека контрацептивните таблети може да ја заштитат девојката од СПИ;
20% од учениците сметаат дека не можат да имаат повеќе од една СПИ во исто време;
Дури 35% не знаат дека еден од начините да се спречи ХПВ вирусната инфекција е преку вакцина.
Нашиот генерален  впечаток е дека учениците пројавија исклучително голем интерес и активно беа вклучени во интерактивниот начин на едукативните работилници, но истовремено од горе наведените одговори доаѓаме до заклучок за значајната потреба од почесто имплементирање на креативни и интерактивни едукативни планови во образованието на различни теми со цел точна информираност и унапредување на репродуктивното и сексуалното здравје кај учениците.
Активности на мобилните гинеколошки амбуланти од 1-ви декември 2021 година до 31-ви март 2022 година
Секциски состанок на тема Превентивна и медикаментозна и физикална терапија во зачувувањето на здравјето на жената
Македонска асоцијација на гинеколози и опстетичари